

Informasjon til deltakere og frivillige i Ressursvenn

**Formål**

Ressursvenn har som formål å være en støtte for voldsutsatte som skal etablere seg på egen hånd etter brudd med voldsutøver.

**Ressursvenner**

Ressursvenner er mennesker som er med frivillig, uten å få betalt. Ressursvennen skal være en støtte og en venn når deltakeren skal starte et liv uten voldsutøveren. Alle ressursvenner må gå på kurs før de får være frivillige, de har taushetsplikt og de leverer politiattest.

**Gruppeleders rolle**

Gruppelederen skal hjelpe både den frivillige og deltakeren. Når to personer er i kobling er det gruppeleders jobb å holde kontakt med begge to for å være sikker på at begge har det bra i koblingen. Man kan kontakte gruppeleder hvis man trenger det. Når koblingen skal avsluttes har gruppeleder samtale med begge to for å høre hvordan det har gått.

**Forholdet mellom deltaker og frivillig**

Forholdet mellom dere skal være likeverdig. Den frivillige stiller opp som medmenneske og støtteperson. Den frivillige får ikke lønn, og er ikke terapeut eller profesjonell hjelper. Dersom forholdet av ulike grunner ikke går bra kan dere avslutte kontakten. Aktiviteten skal handle om deltakerens behov og ønsker.

**Regler**

* Koblingen skal vare i 9-12 måneder. Hvis en av dere ønsker å avslutte kan dette gjøres når som helst. Etter 12 måneder kan dere fortsette å ha kontakt hvis dere ønsker, men ikke som en del av Ressursvenn.
* Dere møtes 2-4 ganger per måned. Dette avtales etter hva som passer for dere.
* Dere kan delta på andre aktiviteter i den lokale sanitetsforeningen.
* Dere skal ikke måtte bruke penger på aktiviteter. Sanitetsforeningen kan kanskje dekke noen utgifter, men dette må avtales med gruppeleder på forhånd.
* Dersom deltaker går tilbake til voldsutøver avbrytes koblingen eller settes på pause.
* Dere skal ikke låne eller gi penger til hverandre.
* Mens dere er i kobling skal dere ikke gi gaver til hverandre.
* Det er ikke tillat med rus- eller alkoholbruk i aktivitetene i koblingen.
* Frivillige ressursvenner og gruppeleder har signert taushetserklæring, men den frivillige har ikke taushetsplikt overfor sin gruppeleder.

Dette dokumentet kopieres i tre eksemplarer, og deles ut til frivillig Ressursvenn og deltager til informasjon. Dokumentet gjennomgås med begge parter i forkant av oppstart av kobling. Gruppeleder beholder ett eksemplar for kontaktinformasjon til partene i forbindelse med oppfølgingen.

Kontaktinformasjon deltaker:

Kontaktinformasjon frivillig:

Frivillig og deltaker er enige om at de i koblingen:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato og underskrift deltaker Dato og underskrift frivillig